సై

సై 2004 లో రాజమౌళి దర్శకత్వంలో విడుదలైన ఒక విజయవంతమైన సినిమా. నితిన్, జెనీలియా, శశాంక్ ప్రధాన పాత్రలు పోషించారు.సై చిత్రానికీ కధ విజయేంద్ర ప్రసాద్ అందించగా, సంగీతం ఎం ఎం కీరవాణి అందించాడు.ఈ చిత్రం సెప్టెంబర్ 23 న విడుదల అయింది.

 కథ 
పృథ్వి, శశాంక్ హైదరాబాదులోని ఓ కళాశాలలో రెండు విద్యార్థి వర్గాలకు నాయకులు. ప్రతి విషయంలోనూ పోటీ పడుతూ ఒకరిని ఓడించడానికి ఒకరికి ఎత్తుకు పై ఎత్తులు వేస్తూ ఉంటారు. వీళ్ళకి రగ్బీ ఆట అంటే ఇష్టం. ఒక రోజు లోకల్ మాఫియా డాన్ అయిన భిక్షు యాదవ్ వచ్చి ఆ కళాశాల స్థలాన్ని దాని వారసుల నుంచి కొన్నట్లుగా లీగల్ నోటీస్ చూపిస్తాడు. అప్పటి దాకా ఒకరంటే ఒకరికి పడని పృథ్వి, శశాంక్ కాలేజీ స్థలాన్ని కాపాడుకోవడానికి చేతులు కలుపుతారు. తమ స్థలాన్ని తమకు వదిలేయమని తమ తెలివి తేటలు ఉపయోహించి భిక్షు యాదవ్ ని నానా రకాలుగా ఇబ్బందులు పెడతారు. ఇది సహించలేని భిక్షు యాదవ్ రగ్బీ ఆటలో తమను ఓడిస్తే స్థలాన్ని అలాగే వదిలేస్తానని సవాలు విసురుతాడు. పృథ్వి అతని బృందం కలిసి భిక్షు యాదవ్ ని ఓడించి ఎలా తమ కాలేజీని సొంతం చేసుకున్నారన్నది మిగతా కథ.

 తారాగణం 
 పృధ్వి గా నితిన్
 జెనీలియా
 శశాంక్ గా శశాంక్
 భిక్షు యాదవ్ గా ప్రదీప్ రావత్
 నల్ల బాలు గా వేణు మాధవ్
 రాజీవ్ కనకాల
 తనికెళ్ళ భరణి
 నాజర్
 సమీర్
 సుప్రీత్
 అజయ్
 ప్రీతి నిగమ్

 పాటలు 
ఈ సినిమాకు ఎం. ఎం. కీరవాణి సంగీత దర్శకత్వం వహించాడు.
 చంటైనా బుజ్జైనా, రచన: చంద్రబోస్, గానం. కల్యాణి మాలిక్, స్మిత, వసుంధరా దాస్ 
 గూట్లో ఉంది బెల్లం ముక్క, రచన: భువన చంద్ర , గానం. టిప్పు, మాలతి 
 నల్ల నల్లని కళ్ళ, రచన: శివశక్తి దత్త, ఎం ఎం కీరవాణి, కె ఎస్ చిత్ర 
 అప్పుడప్పుడు , రచన: ఎం ఎం కీరవాణి , గానం.లక్కీఆల్, సుమంగళి 
 గంగా ఏ సి , రచన: చంద్రబోస్, గానం.కల్యాణి మాలిక్, వసుంధరా దాస్ 
 పంతం పంతం, రచన:చంద్రబోస్, గానం.దేవీశ్రీ ప్రసాద్, కీరవాణి, టిప్పు , చంద్రబోస్, కల్యాణి మాలిక్, స్మిత.

 మూలాలు 

వర్గం:తెలుగు క్రీడల చిత్రాలు
వర్గం:2004 తెలుగు సినిమాలు